ડીસીપીના આદેશથી NRI સુરેખાબેનની હત્યાનો ભેદ ઉકેલવા એક સ્પેશિયલ ટીમ બનાવાઇ. જેમાં એસીપીને સુપરવિઝન અને પી.આઈ. એસ.એલ ચૌધરીને તપાસનો મુખ્ય ભાર સોંપાયો. પોલીસે ફિંગર પ્રિન્ટ એક્સપર્ટ અને સ્નિફર ડોગ જેવી કટ્સી પૂર્ણ કરી લીધી પરંતુ કાંઇ હાથ ન લાગ્યું. આ સમયે સીસીટીવી કેમેરાઓ પણ પ્રમાણમાં વધુ ન હતા. પોલીસે આખા રોડ પર તપાસ કરી લીધી પણ મજબૂત કડી મેળવી આપે તેવા સીસીટીવી કેમેરા પણ ન મળ્યાં.